Source: http://fin.afterdawn.com/uutiset/artikkeli.cfm/2007/10/25/samsung_perui_bd-p2400-soittimen_bd-up5000_ehtii_joulumarkkinoille
Timestamp: 2016-12-10 03:02:51+00:00

Document:
Samsung perui BD-P2400-soittimen, BD-UP5000 ehtii joulumarkkinoille - AfterDawn
Samsung perui BD-P2400-soittimen, BD-UP5000 ehtii joulumarkkinoille
Kirjoittaja Kaarlo Räihä @ 25.10.2007 11:33 Kommentteja (10)
Samsung vahvisti eilen lähes kuukauden jatkuneet huhut, joiden mukaan yrityksen Blu-ray-elokuvia toistava BD-P2400-soitin ei tule lainkaan markkinoille. BD-P2400-malli oli tarkoitettu BD-P1400-mallin paremmaksi ja samalla kalliimmaksi versioksi. Suurin ero laitteilla oli BD-P2400:n käyttämä HQV-piiri, joka parantaa soittimen näyttämän videon laatua.
Negatiivisten uutisten ohella Samsungilla oli myös positiivisempaa ilmoitettavaa, sillä yrityksen kehittelemä BD-UP5000 Duo HD -hybridisoitin saapuu markkinoille vielä ennen joulua. Sekä Blu-ray- että HD DVD -elokuvat toistava soitin ei tule myyntiin kuitenkaan täysin valmiina tuotteena, vaan BD Profile 1.1 -tuki tuodaan asiakkaille firmware-päivityksen muodossa tammikuun lopussa.
Komponenttiensa puolesta BD-UP5000 Duo HD on valmis BD Profile 1.1 -määritysten mukaisten elokuvien toistamiseen, mutta koska kyseistä määritystä käyttäviä elokuvia ei juuri ole markkinoilla, ei Samsung voi testata uusien multimediaominaisuuksien toimivuutta soittimellaan. BD Profile 1.1 -tuen puute julkaisuhetkellä ei ole kuitenkaan suuri menetys, sillä BD Profile 1.1 -ominaisuuksia hyödyntävät elokuvat toistuvat myös BD Profile 1.0 -yhteensopivilla soittimilla, mutta elokuvien kaikki interaktiiviset ominaisuudet eivät välttämättä toimi vanhemmilla soittimilla. Tällä hetkellä näyttää siltä, että BD-UP5000 Duo HD tulee Suomessa myyntiin tammikuun aikana, mutta Samsung ei ole vahvistanut soittimen suositushintaa, joka tämän hetkisten arvailujen mukaan asettunee 1 000 - 1 300 dollarin välille.
<Gran Turismo 5:een Top Gear -jaksoja
>Kampanja haluaa OiNK-sivuston torrent-tiedostot Pirate Baylle
10 kommenttia 125.10.2007 16:21
Halpaa kuin saippua...
225.10.2007 16:26
Juu katotaan sitten kun soittimien hinnat on 300€. Sitten voin harkita. Todennäköisesti nuo laitteet on vielä niin prototyyppejä että ne ei edes toimi kunnolla.
325.10.2007 19:27
Lainaus, alkuperäisen viestin kirjoitti prik: Halpaa kuin saippua...Saa olla perkeleen hyvää saippuaa tuolla hinnalla.
425.10.2007 20:19
Lainaus:Lainaus, alkuperäisen viestin kirjoitti prik: Halpaa kuin saippua...Saa olla perkeleen hyvää saippuaa tuolla hinnalla.Itselle tuli tasan sama mieleen. ;)
Tosiaan, sitten kun on 200-300€, voi harkita.
525.10.2007 21:07
Lainaus:Lainaus:Lainaus, alkuperäisen viestin kirjoitti prik: Halpaa kuin saippua...Saa olla perkeleen hyvää saippuaa tuolla hinnalla.Itselle tuli tasan sama mieleen. ;)
Jop, sama täällä 300€ dvd-laitteesta on katto, oli se sitten teräväpiirto tai ei.
626.10.2007 1:28
Mitenkähän on HD DVD-puolen laita, toimiiko esim. 24p?
Viestiä on muokattu sen lähettämisen jälkeen. Viestiä on muokattu viimeksi 26.10.2007 @ 01:30
726.10.2007 9:43
Lainaus, alkuperäisen viestin kirjoitti pähkinä: Mitenkähän on HD DVD-puolen laita, toimiiko esim. 24p?"1080p 24fps playback on Blu-ray
and HD DVD" lainattu spekseistä, http://www.dvdplaza.fi/forums/showthread.php?t=59598, tuolla asiantuntevaa keskustelua aiheesta.
826.10.2007 10:57
Sori nyt vaan tästä, mutta joka kerta kun joku uutinen on jostain laitteesta lähinnä tämä nyt on koskenut Blu-ray/HD DVD jaksetaan kommentoida:"liian kallis" "sitten kun maksaa 200-300€". Ihmisillä ei siis muuta kommentoitavaa ikinä ole? Joo joo halpaa kuin saippua...kyllä kyllä...
926.10.2007 14:33
Lainaus, alkuperäisen viestin kirjoitti creativeb: Sori nyt vaan tästä, mutta joka kerta kun joku uutinen on jostain laitteesta lähinnä tämä nyt on koskenut Blu-ray/HD DVD jaksetaan kommentoida:"liian kallis" "sitten kun maksaa 200-300€". Ihmisillä ei siis muuta kommentoitavaa ikinä ole? Joo joo halpaa kuin saippua...kyllä kyllä...Mikähän oma asiasi oli? Jos itsellä ei ollut parempaa asiaa, ei kannata muille samasta asiasta valittaa.
1027.10.2007 13:27
Lainaus:elokuvien kaikki interaktiiviset ominaisuudet
Hmm minkäläisia interaktiivista ominaisuuksista? mitä niillä hyötyy?

References: HD 
 HD 
 HD 
 HD 
 HD 
 HD 
 HD